43. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 83 της 18 Ιαν./2 Φεβρ. 1966 (ΦΕΚ Α΄ 21) Περί μεταβιβάσεως εις τους Νομάρχας αρμοδιοτήτων του Υπουργού Εθνικής Αμύνης. Έχοντες υπ’ όψιν τας διατάξεις του άρθρ. 2 του Νομ. 3200/1955 περί Διοικητικής Αποκεντρώσεως ως και την υπ’ αριθ. 6/1966 γνωμοδότησιν του Συμβουλίου της Επικρατείας, προτάσει των Ημετέρων Υπουργών επί της Εθνικής Αμύνης και Εσωτερικών, απεφασίσαμεν και διατάσσομεν: Άρθρ.1.-Μεταβιβάζονται εις τους Νομάρχας κατ’ αποκλειστικήν αρμοδιότητα, αι περιελθούσαι εις τον Υπουργόν Εθνικής Αμύνης, αρμοδιότητες των Επιτροπών των άρθρ. 14 και 22 του Α.Ν. 1324/1949 "περί προστασίας και αποκαταστάσεως των Αναπήρων Πολέμου Οπλιτών και Θυμάτων Πολέμου, κατόπιν της δια του άρθρ. 4 του Ν.Δ. 4352/1964 "περί διατάξεων αφορωσών τους Δημοσίους Υπαλλήλους, ως και περί καταργήσεων συμβουλίων και Επιτροπών των Δημοσίων Υπηρεσιών κλπ. "γενομένης καταργήσεως των Επιτροπών τούτων. Άρθρ.2.-Εξαιρούνται τα κατά το άρθρ. 1 αρμοδιοτήτων οι Νομάρχαι Αττικής και Πειραιώς δια την περιφέρειαν της τέως Διοικήσεως Πρωτευούσης. Εις τους αυτούς Υπουργούς επί της Εθνικής Αμύνης και Εσωτερικών ανατίθεμεν την δημοσίευσιν και εκτέλεσιν του παρόντος. 